Tenged pagata-lib tang doro rag kaboay ang timpo , nagtirmino sing oman tang Dios ta tatang kaldaw ang ya ray mandian agod may logar ta pa ang ma-led . Gata-wanan ta narin tenged yay ang maliag yaning tang bitalang " mandian " asing pinabitala tang Dios ong ni David , pario tang inaningo ra ang ganing , " Mga maba-yan mi mandian tang bosis tang Dios , mamasi amo . Indi amo magpategat tang kolo mi . "
